แอปเปิล (บริษัท)
บริษัท Apple Computer Inc. ได้เกิดขึ้นจากการร่วมกันก่อตั้งของ สตีฟ จ็อบส์ และ สตีฟ วอซเนียก ทำการปฏิวัติธุรกิจคอมพิวเตอร์ตั้งโต๊ะในยุค 70 โดยการนำเครื่องคอมพิวเตอร์เครื่องแรกที่ประดิษฐ์จากโรงรถออกมาขาย ในชื่อ Apple I ที่ราคาจำหน่าย 666.66 เหรียญ ในจำนวนและระยะเวลาจำกัด ภายในปีถัดมาก็ได้ผลิตเครื่องคอมพิวเตอร์ที่ทำยอดจำหน่ายสูงสุดให้กับบริษัท ณ ขณะนั้นคือ แอปเปิล II ซึ่งเป็นการเปิดศักราชใหม่แห่งวงการไมโครคอมพิวเตอร์ และเป็นการสร้างมาตรฐานให้กับไมโครคอมพิวเตอร์ที่เกิดมาตามหลังทั้งหมด (อย่างไรก็ดี ในช่วงเวลาดังกล่าว ทางบริษัทจะมุ่งเน้นการขายระบบปฏิบัติการมากกว่าที่จะขายผลิตภัณฑ์ไมโครคอมพิวเตอร์ เนื่องจากประสิทธิภาพของผลิตภัณฑ์จากบริษัท Intel และ IBM ทำงานได้ดีกว่า)
แอปเปิลทีวี
ในวันที่ 15 มกราคม 2551 ได้มีการปล่อยซอฟต์แวร์อัฟเกรดหลัก (และฟรี) ซึ่งเป็นการเปลี่ยนแอปเปิลทีวีเป็นเครื่องเล่นอย่างเต็มตัวโดยไม่จำเป็นต้องใช้คอมพิวเตอร์ที่รัน iTunes บน Mac OS X หรือ Windows เพื่อที่จะรับสตรีม หรือซิงค์คอนเทนท์ให้แอปเปิลทีวี และเป็นการสำรองฮาร์ดดิสก์ส่วนใหญ่ของแอปเปิลทีวี การปรับปรุงนี้ยังอนุญาตให้อุปกรณ์สามารถเช่าและซื้อคอนเทนท์จาก iTunes Store โดยตรง, เช่นเดียวกับการดาวน์โหลดพอดคาสท์ (Podcast) และ รูปภาพแบบสตรีมจาก MobileMe (.Mac ในขณะนั้น) และ Flickr